CONCRECIÓN–DELEGACIÓNS PRESIDENCIA, CENTROS, ORGANISMOS E ÁREAS DE SERVIZO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/08/2019)

A Presidencia, en uso das facultades que lle confire a normativa local vixente, dita a seguinte Mediante Resolución Presidencial de 15 de xullo de 2019 (Rex. nº 2019012988 de 15/07/2019), foron delegadas as miñas atribucións en centros, organismos e áreas de servizo en determinadas/os Sras./es Deputados/as. Ante a redistribución e concreción das funcións entre os distintos servizos e centros xestores, procede concretar as atribucións específicas das delegacións para o mellor desenvolvemento das responsabilidades de goberno. En consecuencia, e en atención ás atribucións conferidas á Presidencia polos artigos 34.1, a) e d) da Lei 7/1985, do 2 de abril, Reguladora das Bases do Réxime Local 61.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, R E S O L V O: PRIMEIRO.—Concretar as atribucións nos distintos Centros e Áreas de Servizo nas que se estrutura a Deputación e iso de conformidade coa anteriormente citada Resolución Presidencial: SEGUNDO.—As delegacións conferidas mediante a citada Resolución Presidencial comprende as seguintes atribucións: A incoación, instrución e tramitación e resolución de todos os expedientes nas materias de cada Área, a excepción da resolución daqueles expedientes nos que estea atribuída ao Pleno ou á Xunta de Goberno, incluídos todos os actos de trámite e os procedementos incidentais que se produzan no seo dos mesmos, sen prexuízo das competencias propias do resto das Áreas, a resolución das reclamacións que se formulen contra actos de trámite ou recursos que se formulen contra actos finalizadores do procedemento ditados polas/os Deputadas/os en virtude da presente delegación, o exercicio da potestade sancionadora de conformidade coa lexislación vixente en materias relacionadas coas súas Áreas. Corresponde a cada Deputada/o o ditado de todos os actos de trámite das subvencións das súas respectivas Áreas, a excepción da aprobación dos convenios para a concesión directa de subvencións, a resolución dos procedementos de subvención corresponderá ao órgano ao que se lle atribúa de conformidade cos límites cuantitativos establecidos nas bases de execución dos orzamentos. No caso das subvencións con consignación nominativa nos orzamentos, os procedementos serán tramitados integramente e resoltos polas/os Deputadas/os responsables da Área á que pertenza o centro xestor. Deléganse todas as atribucións en materia de contratación no Deputado delegado de Réxime Interior, Economía, Facenda, Novas Tecnoloxías e ORAL, a excepción das que estean delegadas no Pleno ou na Xunta de Goberno. Sen prexuízo do anterior, deléganse en cada Deputada/o responsable de cada Área ou centro xestor as seguintes atribucións: iniciar os expedientes de contratación para obras, servizos e subministracións nas súas respectivas áreas, adxudicar os contratos menores seguindo o procedemento establecido para o ef ecto; conformar as certificacións, actos de recepción e facturas dos contratos relacionados coa xestión da súa Área. Deléganse todas as atribucións en materia de persoal -a excepción da xefatura superior do persoal, o despido do persoal laboral e a separación do servizo de funcionarios- no Deputado delegado de Réxime Interior, Economía, Facenda, Novas Tecnoloxías e ORAL. Nembargantes o anterior, delégase en cada Deputada/o responsable de cada Área ou centro xestor as seguintes atribucións: exercer a dirección do persoal de cada Área, propor o cadro de vacacións do persoal dos servizos da súa responsabilidade, conformar as solicitudes de asistencia a cursos de formación do persoal das súas respectivas áreas, propor a incoación de expedientes disciplinarios ao persoal baixo a súa dirección, propor a concesión de complementos de produtividade e gratificacións ao persoal dos seus servizos, dentro dos límites obxectivos que se establezan. Deléganse, de forma indistinta, no Deputado de Réxime Interior, Economía, Facenda, Novas Tecnoloxías e ORAL e no Deputado de Infraestruturas e Vías Provinciais as seguintes atribucións: TERCEIRO.—As resolucións administrativas que se adopten por delegación, indicarán expresamente esta circunstancia e consideraranse ditadas polo órgano delegante. CUARTO.—Quedan sen efecto as Resolucións Presidenciais que se opoñan ou contradigan a presente, que se considerarán modificadas en consecuencia, a excepción das ditadas para a atribución de facultades ao persoal funcionario con habilitación de carácter nacional. QUINTO.—Da presente Resolución darase conta ó Pleno na próxima sesión que se celebre. SEXTO.—A presente resolución entrará en vigor no mesmo día da súa sinatura, sen prexuízo da súa publicación no Boletín Oficial da Provincia e na páxina web da Deputación. O que lle traslado para o seu coñecemento e demais efectos. Pontevedra, 1 de agosto de 2019.—O SECRETARIO.